b'\n_START_ARTICLE_\nR\xc3\xa4pina Aianduskool\n_START_SECTION_\nUus koolihoone\n_START_PARAGRAPH_\n30. augustil 2012 avati renoveeritud \xc3\xb5ppehoone. Renoveerimiseks kulus 5,2 miljonit eurot, millest 4,3 miljonit andis Euroopa Liit._NEWLINE_Projekteerimist alustati 2010. aastal ja hoone peaks l\xc3\xb5plikult valmima 2013. aastaks._NEWLINE_Renoveerimist\xc3\xb6\xc3\xb6de k\xc3\xa4igus laiendati raamatukogu, ehitati uus 70-kohaline seminariruum ja kaasajastati p\xc3\xb5hjalikult k\xc3\xbcttes\xc3\xbcsteem. Majal on A-energiat\xc3\xa4his. Maja sai uue v\xc3\xa4lisilme ning ka siseruumid kaasajastati. Pea igas klassis on projektor ja arvuti. Kaasajastamise k\xc3\xa4igus soetati ka klassit\xc3\xa4is Apple iMaci arvuteid, millega saavad \xc3\xb5pilased \xc3\xb5ppida joonestusprogramme ja pildit\xc3\xb6\xc3\xb6tlust. _NEWLINE_2013. aastal j\xc3\xb5udis l\xc3\xb5pule ka Sireli t\xc3\xa4nava \xc3\xb5pilaskodu renoveerimine._NEWLINE_20. jaanuaril 2013 anti aianduskoolile nimetus "Energias\xc3\xa4\xc3\xa4stlik kaunis kodu 2012".'